Vonnisverrigtinge begin in Coligny-moordsaak | Maroela Media
Die vonnisverrigtinge van die twee mans wat skuldig bevind is aan die moord op ŉ 16-jarige seun van Coligny in Noordwes sal vandag in die hooggeregshof in Mahikeng begin.
Pieter Doorewaard en Phillip Schutte sal gevonnis word vir die moord op Matlhomola Mosweu nadat die hof beslis het die mans het Mosweu op 20 April 2017 van ŉ bewegende bakkie af gegooi. Mosweu het sy nek gebreek en is kort ná die voorval dood.
Die Sondagkoerant Rapport het vroeër vandeesmaand onthul dat Pakisi glo teenoor twee mense gebieg het dat hy in die hof gelieg het en dat sy bekentenis op band opgeneem is.
Doorewaard en Schutte het deurentyd skuld ontken op die aanklagte teen hulle en voer aan Mosweu is nie van die bakkie af gegooi nie, maar het self van die bewegende voertuig af gespring toe hulle hom na die polisiestasie wou neem omdat hy sonneblomme gesteel het.
Die twee beskuldigdes is in Oktober verlede jaar skuldig bevind op aanklag van moord, ontvoering, intimidasie, diefstal en die rig van ŉ vuurwapen.
Dit is nie onmiddellik duidelik hoe die nuusberigte oor Pakisi se beweerde bekentenis die vonnisverrigtinge sal beïnvloed nie, maar die verwagting is dat die vonnisverrigtinge afgehandel sal word voordat ŉ moontlike appèlaansoek aangehoor sal word.
Eenigste ooggetuie het gelieg wat n grap wie nog in reg en geregtigheid glo in die land stem seker DA
Gee die oog getuie straf! Hy het 2 jaar van die mense opgeneek! Hy maak ‘n speel plek van die hof
Hierdie is ‘n toets-saak vir die’ nuwe’ Suid-Afrikaanse regstelsel. Gaan dit ‘n eerlike, objektiewe uitspraak of n politieke uitspraak wees?
Hierdie arme 2 mense het nie ‘n kans nie.
Ooglopend Abe dis nog net die DA wat glo hier is nog reg en geregtigheid